TÖÖVÕTULEPING NR 2-2.2/1989-1

MUUTMISE KOKKULEPE NR 1

Eesti Vabariik, Sotsiaalministeerium kaudu, registrikood 70001952, asukoht Suur-Ameerika 1, 10122 Tallinn, keda esindab Maarjo Mändmaa (edaspidi nimetatud „tellija“) ja

MTÜ Eesti Töötervishoiuarstide Selts, registrikood 80278117, asukoht Vambola tn 6, 79541 Tallinn, Harju maakond, keda esindab juhatuse liige Karin Sarapuu (edaspidi nimetatud „töövõtja“),

edaspidi koos nimetatud „pooled“ ja eraldi „pool“,

võttes arvesse, et:

töövõimetuse ennetuse projektiga seotud eelnõu Vabariigi Valitsusele istungi esitamise tähtaeg lükkus edasi kahe kuu võrra – 30.11.2023 asemel 30.01.2024. Põhjuseks oli obstruktsioonist tingitud olukord ja Riigikogu kantselei suunised eelnõude prioriteetide ja esitamise järjekorra muutmiseks (ettepoole toodi riigieelarvega seotud eelnõud, aga töövõimetuse ennetuse projekti eelnõu seda pole);

sellega seonduvalt lükkus edasi ka eelnõu III EIS-i ringile esitamine ja korrigeeriti tellija poolt tegevuskava;

viimase EIS-i kooskõlastusringi järgselt Eesti Perearstide Seltsi poolt tõstatud küsimused vajasid täiendavat läbirääkimist ja kokkuleppeid koolituse korralduse ja esmatasandi arstiabi ja töötervishoiu koostöömudeli kohta, mistõttu ei olnud mõistlik alustada raviarstide koolitusi olukorras, kus on lahtisi küsimusi ja polnud veel teada, kas ja millal Vabariigi Valitsus esitab eelnõu Riigikogule menetlemiseks;

Eesti Perearstide Seltsi, Eesti Töötervishoiuarstide Seltsi, Tervisekassa ja Sotsiaalministeeriumi vahel toimus arutelu ja anti selgitused esitatud küsimustele 19.01.2024 ning Vabariigi Valitsus andis eelnõu Riigikogule menetlemiseks üle 8.02.2024;

Sotsiaalministeerium pidas vajalikuks töövõtjaga koostöös korraldatavate raviarstidele suunatud koolitustega alustada veebruarikuu teises pooles,

leppisid kokku poolte vahel 23.12.2022 sõlmitud töövõtuleping nr 2-2.2/1989-1 (edaspidi nimetatud „leping“) muutmises alljärgnevalt:

Muudetakse lepingu eritingimuste punkti 2 ja 3.2.2. ja sõnastatakse need järgnevalt:

„2. Töövõtja kohustub teostama lepingu objektiks olevad tööd hiljemalt 31.05.2024. Tööde teostamise täpsem ajakava on toodud tehnilises kirjelduses, töövõtja 13.12.2022 esitatud pakkumuses ja lepingu täitmise käigus ajakavas tehtud muudatuses.“;

„3.2.2.teine osamakse pärast tööde II etapi teostamist summas 5600 eurot.

Muudetakse lepingu lisa nr 1 „Tehniline kirjeldus“ punkti 3 ning loetakse see õigeks käesoleva kokkuleppe lisas toodud sõnastuses.

Jätta lepingu ülejäänud punktid muutmata.

Kokkulepe allkirjastatakse digitaalselt ja see jõustub allkirjastamisest mõlema poole poolt.

Tellija	Töövõtja

/allkirjastatud digitaalselt/	/allkirjastatud digitaalselt/

Tel:	626 9301	Tel:	617 2942

E-post:	info@sm.ee	E-post:	ettas.info@gmail.com

Lisa 1 „Tehnilise kirjeldus“ muudatus

3.Tellimuse sisu, eesmärgid ja ajakava

Tellimuse sisu ja eesmärgid on jagatud kahte etappi (täpsem ajakava punktis 3.3.):

3.1. Esimene etapp (jaanuar 2023–juuni 2023): Töötervishoiuarstide, raviarstide ja tööandjate koostööprotsessi kirjeldamine ja kokkulepped ning juhendmaterjalide koostamine, mis võimaldavad süsteemi osapooltele (arstid, tööandjad, töötukassa) vajalikud andmed ja sujuva koostöö. Tegevuse tulemusel on Eesti Töötervishoiuarstide Selts (ETTAS) vastavalt tegevuste ajakavale koostanud ja SoM-ile üle andnud:

3.1.1.Sisendid (kirjalikult taasesitatavas vormis) töötervishoiuarsti konsultatsiooni saatekirja lahendusse, haiguslehele töötamise jätkamise tingimuste märkimiseks ja töötamise jätkamiseks teenuste osutamiseks ning seadusemuudatuste eelnõusse;

3.1.2.juhendmaterjalid (Wordi formaadis) põhiprintsiipidega raviarstile ja töötervishoiuarstidele selle kohta, millistele tööga seotud asjaoludele (töökeskkond, töötingimused sh teenuste vajadus) ja millistel juhtudel tuleks patsiendi pikaajalise haiguslehe ajal töötamise jätkamise korral tähelepanu pöörata ning kuidas seda kirjeldada.

Esimese etapi tööde üleandmis-vastuvõtmise akt esitatakse hankija poolt peale seda (tellija tasub pakkumuses toodud töö hinna I etapi tegevustele).

3.2.Teine etapp (september 2023–mai 2024): Koolituseks materjalide koostamine ja koolituste läbiviimine põhiprintsiipide ja töötervishoiuarsti konsultatsiooni eesmärkide tutvustamiseks. Tegevuse tulemusel on ETTAS vastavalt tegevuste ajakavale:

koostatud ja SoM-ile üleantud koolitusvideo (mahuga 15–30 min) ja loengumaterjalid (PowerPoint formaadis);

läbi viinud koolitused mahuga vähemalt 4 tundi raviarstidele 4 regioonis (nt Tallinn, Tartu, Jõhvi, Pärnu) ja koolituse mahuga vähemalt 3 tundi töötervishoiuarstidele. SoM vastutab koolitusteks vajaliku korralduse eest (registreerumine, kutsed, ruumid ja toitlustus osalejatele). Koolituse täpsed kuupäevad lepitakse tellijaga kokku töö käigus.

Teise etapi tööde üleandmis-vastuvõtmise akt esitatakse hankija poolt peale seda (tellija tasub pakkumuses toodud töö hinna II etapi tegevustele).

Tegevuste ajakava:

Nr	Tegevused	Tegevuse lühikirjeldus	Oodatav tulemus	Algus	Lõpp	Vastutaja
1	Süsteemi kasutuselevõtmiseks vajalike eelnõu koostamine	2022. a EIS-i kooskõlastusringi läbinud seaduseelnõu väljatöötamise kavatsuse alusel koostatakse eelnõu ja nende mõjuanalüüs (eelnõu seletuskiri)	Eelnõu on esitatud EIS-i	02.01.23	30.04.23	SoM
2	Eelnõude EIS-i kooskõlastuste läbimine	Eelnõu kooskõlastusringidel saadud tagasisidega töötamine ja eelnõu ja seletuskirja täiendamine	Eelnõu on VV istungile esitatud	01.05.23	30.01.24	SoM
3	Süsteemi kasutuselevõtmiseks vajalikud IT arendused on töös	TEHIK-u 2022 tellitud IT arenduste analüüsist johtuvad jm arendustegevused, mis on süsteemi rakendamiseks vajalikud, vastavalt kokkulepitud ajakavale kõigi osaliste (haigekassa, raviasutused, TEHIK, töötukassa, tööinspektsioon jne) poolt realiseerimine	Süsteemi kasutuselevõtuks vajalikud IT arendused ja andmevahetused on realiseeritud ja tagatud süsteemi kasutuselevõtt 15.04.2024.	01.05.23	15.04.24	TEHIK
4	Töötervishoiuarsti kaasamise ja koostöö põhimõtete kokkulepped	Töötervishoiuarstide, raviarstide ja tööandjate koostööprotsessi kirjeldamine.	Eesti Töötervishoiuarstide Seltsilt (ETTAS) sisendid konsultatsiooni saatekirja lahendusse, haiguslehele töötamise jätkamise tingimuste märkimiseks sh töötamise jätkamiseks teenuste osutamiseks ning eelnõusse on antud.	02.01.23	31.03.23	ETTAS
5	Juhendmaterjalide koostamine	ETTAS-i poolt juhendmaterjalide koostamine	Koostatud on põhiprintsiibid raviarstile ja töötervishoiuarstidele selle kohta, millistele tööga seotud asjaoludele (töökeskkond, töötingimused sh teenuste vajadus) ja millistel juhtudel tuleks patsiendi pikaajalise haiguslehe ajal töötamise jätkamise korral tähelepanu pöörata ning kuidas seda kirjeldada.	01.04.23	30.06.23	ETTAS
6	Koolituseks materjalide koostamine ja koolituste läbiviimine	ETTAS-i poolt koolituseks materjalide koostamine ja koolituste läbiviimine	Koolitusvideo ja loengumaterjalide, esitluste koostamine põhiprintsiipide ja töötervishoiuarsti konsultatsiooni eesmärkide tutvustamiseks. Koolituste läbiviimine koostöös SoMiga raviarstidele, töötervishoiuarstidele 4 regioonis (nt Tallinn, Tartu, Jõhvi, Pärnu).	01.09.23	31.05.24	ETTAS